pythainlp/thai-wiki-dataset-v4 huggingface dataset:
ปราสาทคาเมยามะ (เกียวโต)

ปราสาทคาเมยามะ  เป็นปราสาทที่คาเมโอกะ จังหวัดเกียวโต ประเทศญี่ปุ่น โดยทำหน้าป้องกันทางไปเกียวโตทางตะวันตกเฉียงเหนือเป็นเวลาเกือบ 300 ปี
ปราสาทนี้ถูกสร้างโดยอาเกจิ มิตสึฮิเดะ บริวารของโอดะ โนบูนางะ เพราะเขาต้องการฐานด้านหน้าเพื่อพิชิตภูมิภาคทัมบะ เขาเดินทางจากปราสาทไปยังฮนโนจิ (การล้อมฮนโนจิ) ใน ค.ศ. 1582 หลังสมัยการปฏิวัติเมจิ สิ่งก่อสร้างของปราสาททั้งหมดถูกรื้อหรือทำลายไปจนหมด
ใน ค.ศ. 2019 มีการสร้างอนุสาวรีย์อาเกจิ มิตสึฮิเดะในปราสาทนี้
แฮแซนอบอด (เทศมณฑลเอฆลีด)

แฮแซนอบอด  เป็มเมืองและเมืองหลักในตำบลแฮแซนอบอด อำเภอแฮแซนอบอด เทศมณฑลเอฆลีด จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 1,921 คนใน 377 ครัวเรือน
ตำบลแฮแซนอบอด (จังหวัดฟอร์ส)

แฮแซนอบอด  เป็นตำบลในอำเภอแฮแซนอบอด เทศมณฑลเอฆลีด จังหวัดฟอร์ส ประเทศอิหร่าน แบ่งเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 7,421 คนใน 1,535 ครัวเรือน
อำเภอแฮแซนอบอด

อำเภอแฮแซนอบอด  เป็นอำเภอในเทศมณฑลเอฆลีด จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 15,698 คนใน 3,407 ครัวเรือน อำเภอนี้มีเมืองเพียงเมืองเดียวคือแฮแซนอบอด และตำบล 3 ตำบล ได้แก่ ตำบลแอฮ์แมดอบอด, ตำบลแบคอน และตำบลแฮแซนอบอด
สีสมพอน ลอวันไซ

สีสมพอน ลอวันไซ (7 กรกฎาคม ค.ศ. 1916 – 24 กุมภาพันธ์ ค.ศ. 1993) เป็นนักการเมืองชาวไทดำและสมาชิกพรรคประชาชนปฏิวัติลาว (LPRP) เขาเคยดำรงตำแหน่งรองประธานศาลประชาชนสูงสุด
เขาได้รับเลือกเป็นคณะกรรมการกลาง LPRP ในสภาแห่งชาติครั้งที่ 1 และดำรงตำแหน่งจนถึงสภาแห่งชาติที่ 5
ลัยลา เฟาซี

ลัยลา เฟาซี (ค.ศ. 1923–2005) เป็นนักแสดงและนักเดินแบบชาวอียิปต์ เธอเป็นหนึ่งในผู้บุกเบิกวงการภาพยนตร์อียิปต์และแสดงในภาพยนตร์กว่า 85 เรื่อง ใน ค.ศ. 1940 เธอเป็นผู้ชนะการประกวดมิสอียิปต์
เทศมณฑลโฆนจ์

โฆนจ์  เป็นเทศมณฑลในจังหวัดฟอร์ส ประเทศอิหร่าน มีโฆนจ์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 37,978 คนใน 7,025 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอแมฮ์เมเล และมีเมืองเพียงเมืองเดียวคือโฆนจ์
จอห์น แคร์รีรู

จอห์น แคร์รีรู  เป็นนักข่าวและนักเขียนชาวอเมริกันเชื้อสายฝรั่งเศส ซึ่งทำงานให้กับ"เดอะวอลล์สตรีทเจอร์นัล"เป็นเวลา 20 ปีตั้งแต่ ค.ศ. 1999 ถึง 2019 เขาชนะรางวัลพูลิตเซอร์สองครั้ง และเป็นที่รู้จักจากการเปิดเผยกลโกงของบริษัทเธราโนสในบทความของ "เจอร์นัล"
ชีวิตส่วนตัว.
ปัจจุบัน เขาอาศัยอยู่ที่บรุกลินกับมอลลี ชุตซ์ (Molly Schuetz) ภรรยาของเขาที่เป็นบรรณาธิการแก่บลูมเบิร์กนิวส์ และมีลูกสามคน
สวนสัตว์ฟีนิกซ์

สวนสัตว์ฟีนิกซ์  เป็นสวนสัตว์เอกชนไม่แสวงหากำไรที่ใหญ่ที่สุดของสหรัฐ ตั้งอยู่ที่ฟีนิกซ์ รัฐแอริโซนา เปิดดำเนินการใน ค.ศ. 1962 โดยรอเบิร์ต เมย์แทก (Robert Maytag) บนที่ดินเนื้อที่ ในพื้นที่สวนแพพะโก สวนสัตว์นี้ได้รับการกำหนดให้เป็นฟีนิกซ์พ็อยนต์ออฟไพรด์แห่งหนึ่ง
สวนสัตว์ฟีนิกซ์จัดแสดงสัตว์มากกว่า 1,400 ตัว และมีเส้นทางเดินยาว สวนสัตว์นี้มีจิตวิญญาณการอนุรักษ์ตั้งแต่เริ่มก่อตั้ง หลังเปิดไม่นาน สวนสัตว์ได้รับเลี้ยงสัตว์ที่เชื่อกันว่าเป็นออริกซ์อาระเบียซึ่งหลงเหลืออยู่ไม่กี่ตัว กลายเป็นรากฐานของปฏิบัติการออริกซ์ซึ่งมีจุดประสงค์ที่จะนำออริกซ์กลับสู่ธรรมชาติอีกครั้ง ปัจจุบันสวนสัตว์มีศูนย์อนุรักษ์สัตว์เพื่อดูแลสัตว์ที่เสี่ยงต่อการสูญพันธุ์หรือไม่เป็นที่ต้องการ สวนสัตว์เปิดทุกวัน เวลา 10.00-17.30 น.
ชิกูเซ็ง (จังหวัดฟูกูโอกะ)

ชิกูเซ็ง  เป็นเมืองในอำเภออาซากูระ จังหวัดฟูกูโอกะ ประเทศญี่ปุ่น
ในวันที่ 31 มีนาคม ค.ศ. 2017 เมืองนี้มีประชากรประมาณ 29,617 คนและมีความหนาแน่นประชากรอยู่ที่ 437 คนต่อตารางกิโลเมตร รวมแล้วมีพื้นที่ 67.18 ตารางกิโลเมตร
เมืองนี้ก่อตั้งขึ้นในวันที่ 22 มีนาคม ค.ศ. 2005 จากการรวมเมืองมิวะและยาซุในอำเภอเดียวกัน
สมาชิกวุฒิสภากรุงเทพมหานคร

กรุงเทพมหานคร มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 18 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 กรุงเทพมหานครมีจำนวนสมาชิกวุฒิสภาในการเลือกตั้งครั้งแรก จำนวน 18 คน คือ ปราโมทย์ ไม้กลัด ดำรง พุฒตาล เจิมศักดิ์ ปิ่นทอง โสภณ สุภาพงษ์ พลตำรวจเอก ประทิน สันติประภพ 
วัลลภ ตังคณานุรักษ์ แก้วสรร อติโพธิ มีชัย วีระไวทยะ ประทีป อึ้งทรงธรรม ฮาตะ สัก กอแสงเรือง เสรี สุวรรณภานนท์ อิมรอน มะลูลีม ผ่อง เล่งอี้ ชุมพล ศิลปอาชา จอน อึ้งภากรณ์ พลตำรวจโท ทวี ทิพยรัตน์ ชัชวาลย์ คงอุดม และ คุณหญิงชดช้อย โสภณพนิช
วัดเวฬุวนาราม (จังหวัดนครปฐม)

วัดเวฬุวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำพยา อำเภอเมืองนครปฐม จังหวัดนครปฐม
วัดเวฬุวนาราม เดิมชื่อ วัดป่าไผ่ วัดหน้าไผ่ วัดไผ่แหลม และ วัดแหลมชะอุย (ชะอุยแปลว่าไผ่) เดิมเคยเป็นสถานที่สำหรับคล้องช้าง ตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 2 กรกฎาคม พ.ศ. 2551 ที่ตั้งเดิมเป็นที่ดอน กันดารน้ำ จนกระทั่งในสมัยหลวงพ่อพระครูสถาพรพุทธมนต์ เจ้าอาวาสได้ดำเนินการพัฒนา จนได้รับความสะดวกสบาย จนถึงปัจจุบัน เนื้อที่ตั้งวัด 90 ไร่ 3 งาน 10 ตารางวา
ภายในวัดยังเป็นที่ตั้งของพิพิธภัณฑ์มณฑปพระครูสถาพรพุทธมนต์ หลวงพ่อสำเนียง อยู่สถาพร เป็นพิพิธภัณฑ์ที่จัดแสดงวัตถุมงคลและเครื่องรางของขลังที่หลวงพ่อสำเนียงเก็บไว้ทั้งหมด หลวงพ่อสำเนียง อยู่สถาพร (พระครูสถาพรพุทธมนต์) เป็นพระที่มีชื่อเสียงทั้งทางด้านพุทธคุณและทางไสย มีความเมตตาใช้พลังจิตรักษาโรคให้กับญาติโยมที่เจ็บป่วยหายจากโรคมากมาย จนมีลูกศิษย์เคารพนับถือท่านเป็นจำนวนมาก ลูกศิษย์โดยเฉพาะกลุ่มนายทหารในกองทัพเรือจึงได้ช่วยกันสร้างพิพิธภัณฑ์มณฑปแห่งนี้ขึ้น เพื่อรำลึกถึงคุณความดีและผลงานของท่าน ภายในยังมีตู้เก็บร่างของหลวงพ่อสำเนียงไว้ในโลงสีทอง ด้านหน้าโลงสีทอง มีหุ่นขี้ผึ้งขนาดเท่าองค์จริงของหลวงพ่อ มีตู้กระจกบรรจุพระพุทธรูปขนาดเล็กของสะสมของหลวงพ่อ มีมุมข้าวของเครื่องใช้ส่วนตัวของท่าน อัฐบริขารต่าง ๆ และตู้เก็บไม้เท้าของหลวงพ่อสำเนียง
วัดดอนพุทรา (จังหวัดนครปฐม)

วัดดอนพุทรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนพุทรา อำเภอดอนตูม จังหวัดนครปฐม มีเนื้อที่ตั้งวัดประมาณ 31 ไร่ มีธรณีสงฆ์ จำนวน 2 แปลง เนื้อที่ 12 ไร่ 3 งาน 92 ตารางวา
วัดดอนพุทราตั้งวัดเมื่อ พ.ศ. 2450 ในสมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานวิสุงคามสีมา เมื่อ พ.ศ. 2496 สิ่งก่อสร้างที่สำคัญ ได้แก่ อุโบสถ กว้าง 20 เมตร ยาว 40 เมตร มีพระประธานประจำอุโบสถ 1 องค์ พร้อมพระโมคคัลลาน์ พระสารีบุตร
วัดดอนพุทรามีเกจิอาจารย์ คือ หลวงพ่อแหยม ท่านจึงตัดสินใจกกลับมาอุปสมบทอีกครั้งที่วัดทุ่งผักกูด โดยมีพรพครูพรหมวิสุทธิ์ (วงษ์พรหมสโร) เป็นพระอุปัชฌาย์ ขณะนั้นวัดดอนพุทรา ขาดเจ้าอาวาสดูแลวัด ด้วยคุณงามความดีและวัยวุฒิของท่านมีความเหมาะสม ในการดำรงตำแหน่งเจ้าอาวาส ชาวบ้านจึงนิมนต์ หลวงพ่อแหยมขึ้นรับตำแหน่งเจ้าอาวาส แต่ท่านได้ตอบปฏิเสธ เนื่องจากท่านต้องการอยู่อย่างสันโดษ เพื่อปฏิบัติและบำเพ็ญเพียรทางจิต แต่ก็ต้านทานการร้องขอของชาวบ้านไม่ไหว ท่านจึงรับตำแหน่งรักษาการแทนเจ้าอาวาส โดยท่านดำรงตำแหน่งเพียง 2 ปี ก็มีเจ้าอาวาสเข้ามารับตำแหน่ง พระเครื่องของหลวงพ่อแหยม ทุกองค์ด้านหลังจะลงจารยันต์ครู "มิ" "นะ" "ทรหด" และ "นะ ขุนแผน" แต่ละองค์อาจจะมีอักขระยันต์อื่น ๆ ลงเพิ่มเติมด้วย พระพุทธเนื้อผงใบลาน
วัดสระสี่เหลี่ยม (จังหวัดนครปฐม)

วัดสระสี่เหลี่ยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม มีเนื้อที่ประมาณ 11 ไร่ 46 ตารางวา
วัดสระสี่เหลี่ยมประกาศตั้งวัดเมื่อวันที่ 10 กันยายน พ.ศ. 2379 ได้รับพระราชทานวิสุงคามสีมา เมื่อวันที่ 27 กรกฎาคม พ.ศ. 2526 เริ่มสร้างขึ้นเมื่อประมาณ พ.ศ. 2370 โดยพระตาและประชาชนร่วมกันสร้างขึ้น วัดสระสี่เหลี่ยมเอานามของสระใหญ่ที่ขุดขึ้นมาช้านานเป็นชื่อวัด เชื่อว่าขุดมาตั้งแต่สมัยพระเจ้าอู่ทอง โดยขุดสระเป็นรูปสี่เหลี่ยม สถานที่ตั้งเดิมของวัดตั้งอยู่บริเวณสระน้ำนี้แต่ภายหลังได้ย้ายที่ตั้งมาอยู่ในที่ตั้งปัจจุบัน
อาคารเสนาสนะที่สำคัญ ได้แก่ อุโบสถทรงไทยประเพณี สร้างเมื่อ พ.ศ. 2523 ภายในประดิษฐาน "พระพุทธมหาปุณณะ" มีภาพจิตรกรรมฝาผนัง มีพระพุทธรูปองค์หนึ่งที่สร้างโดยบรรหาร ศิลปอาชา ปูชนียวัตถุอื่น ได้แก่ "หลวงพ่อแดง" สร้างด้วยทองคำแต่สีออกสีแดง มีลักษณะศิลปะอู่ทอง วิหารหลังใหม่ตกแต่งด้วยไม้มะค่าท่อนเดียว ฐานแกะสลักด้วยหินอ่อน
ท่านหญิงอิเซะ

ท่านหญิงอิเซะ (; โรมาจิ: "Ise"; ราว ค.ศ. 875–938) หรือ อิเซะ โนะ มิยาซูโดโกโระ  เป็นกวีวากะในราชสำนักชาวญี่ปุ่น เป็นธิดาของฟูจิวาระ โนะ สึงูกาเงะแห่งจังหวัดอิเซะ นางถวายตัวเป็นบาทบริจาริกาในจักรพรรดิอูดะ ประสูติกาลพระราชโอรสคือเจ้าชายยูกิอาการิ ต่อมานางคบหากับเจ้าชายอัตสึโยชิ พระราชโอรสในจักรพรรดิอูดะ มีพระธิดาด้วยกันหนึ่งคนคือ นากัตสึกาซะ เป็นกวีหญิงเช่นมารดา
บทกวีของนาง 22 บท ถูกรวมอยู่ใน "โคกิงวากาชู"  และอีกบทหนึ่งถูกรวมไว้ใน "โองูระเฮียกูนิงวากาชู"
สำนักงานคณะกรรมการนโยบายที่ดินแห่งชาติ

สำนักงานคณะกรรมการนโยบายที่ดินแห่งชาติ  หรือย่อว่า สคทช. (ONLB) เป็นส่วนราชการที่อยู่ในบังคับบัญชาของนายกรัฐมนตรีไทย สังกัด สำนักนายกรัฐมนตรี ก่อตั้งขึ้นตาม พระราชบัญญัติปรับปรุง กระทรวง ทบวง กรม (ฉบับที่ 20) พ.ศ. 2564 เมื่อวันพฤหัสบดีที่ 11 กุมภาพันธ์ พ.ศ. 2564 โดยโอนภารกิจบางส่วนของสำนักงานปลัดกระทรวงทรัพยากรธรรมชาติและสิ่งแวดล้อม และสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม มาจัดตั้งเป็นส่วนราชการระดับกรม มีภารกิจหน้าที่เกี่ยวกับการบริหารจัดการที่ดินและทรัพยากรดินของประเทศไทย โดยใช้ชั้น 9 ของอาคารทิปโก้ 2 ย่านถนนพระราม 6 เป็นที่ทำการชั่วคราว
ประวัติ.
คณะกรรมการนโยบายที่ดินแห่งชาติ เกิดขึ้นตามมติคณะรัฐมนตรี เมื่อวันอังคารที่ 14 ตุลาคม พ.ศ. 2557 ให้มีระเบียบสำนักนายกรัฐมนตรีว่าด้วยคณะกรรมการนโยบายที่ดินแห่งชาติ พ.ศ. 2557 เมื่อวันพฤหัสบดีที่ 16 ตุลาคม พ.ศ. 2557 โดยมี "คณะกรรมการนโยบายที่ดินแห่งชาติ" หรือ คทช. มีนายกรัฐมนตรีเป็นประธาน มีหน้าที่กำหนดนโยบายและแผนการบริหารจัดการที่ดินและทรัพยากรดินของประเทศ กำหนดแนวทางหรือมาตรการในการบริหารจัดการที่ดินและทรัพยากรดินอย่างเหมาะสมและมีประสิทธิภาพ โดยมีหน่วยงานที่ทำหน้าที่ฝ่ายเลขานุการคือ สำนักงานนโยบายและแผนทรัพยากรธรรมชาติและสิ่งแวดล้อม (สผ.) กระทรวงทรัพยากรธรรมชาติและสิ่งแวดล้อม
ต่อมาในปี 2564 จึงได้มีการยกฐานะหน่วยงานที่รับผิดชอบจากหน่วยงานระดับกอง เป็นหน่วยงานระดับกรม คือ สำนักงานคณะกรรมการนโยบายที่ดินแห่งชาติ ในปัจจุบัน โดยมี นางรวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติและสิ่งแวดล้อม เป็นรักษาการผู้อำนวยการสำนักงานคณะกรรมการนโยบายที่ดินแห่งชาติ อีกตำแหน่งหนึ่ง
กระทั่งวันอังคารที่ 10 สิงหาคม พ.ศ. 2564 ในการประชุมคณะรัฐมนตรี พลเอกประวิตร วงษ์สุวรรณ รองนายกรัฐมนตรีซึ่งดูแลเรื่องทรัพยากรธรรมชาติและสิ่งแวดล้อมได้เสนอให้โอนนางรวีวรรณมาดำรงตำแหน่งผู้อำนวยการสำนักงานคณะกรรมการนโยบายที่ดินแห่งชาติอย่างเป็นทางการ ซึ่งคณะรัฐมนตรีให้การเห็นชอบ กระทั่งมีพระบรมราชโองการโปรดเกล้าฯ แต่งตั้งให้นางรวีวรรณดำรงตำแหน่ง ผู้อำนวยการสำนักงานคณะกรรมการนโยบายที่ดินแห่งชาติ ตั้งแต่วันที่ 12 กันยายน ปี พ.ศ. 2564
ภารกิจ.
คณะกรรมการนโยบายที่ดินแห่งชาติ มีภารกิจสำคัญในด้านการบริหารจัดการที่ดินของรัฐที่ไม่มีผู้ครอบครองมาบริหารจัดการอย่างเป็นระบบให้แก่ราษฎรได้ใช้ประโยชน์ อาทิ พื้นที่ป่าสงวนแห่งชาติ พื้นที่เขตปฏิรูปที่ดินเพื่อเกษตรกรรม (ส.ป.ก.) พื้นที่ป่าชายเลน พื้นที่ราชพัสดุ พื้นที่สาธารณประโยชน์ เป็นต้น
โดยมีพื้นที่ คทช.แห่งแรกของประเทศไทย คือ ป่าสงวนแห่งชาติ ป่าแม่ทา อำเภอแม่ออน จังหวัดเชียงใหม่
พื้นที่ คทช..
พื้นที่ คทช. ที่อยู่ภายใต้การดำเนินงานตามแนวนโยบายของคณะกรรมการนโยบายที่ดินแห่งชาติ แบ่งตามพื้นที่ ประกอบไปด้วย
ส.ป.ก..
สำหรับพื้นที่ คทช. ในเขตปฏิรูปที่ดิน ปัจจุบัน ส.ป.ก. ดำเนินการอยู่ในพื้นที่ 10 จังหวัด 16 กลุ่ม ประกอบไปด้วย
เทศบาลตำบลลูกแก

เทศบาลตำบลลูกแก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6, 7 และ 8 กับบางส่วนของหมู่ที่ 1 และ 9 ของตำบลดอนขมิ้น ในอำเภอท่ามะกา จังหวัดกาญจนบุรี เดิมมีฐานะเป็นสุขาภิบาลดอนขมิ้นที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในวันที่ 22 มิถุนายน 2543 กระทรวงมหาดไทยให้เปลี่ยนชื่อเทศบาลตำบลดอนขมิ้น อำเภอท่ามะกา จังหวัดกาญจนบุรี เป็นเทศบาลตำบลลูกแก เพื่อความเหมาะสมและสอดคล้องตามเจตนารมณ์ของประชาชนในเขตเทศบาลตำบล ปัจจุบันในเขตเทศบาลมีประชากร 3,593 คน
พื้นที่เทศบาลตำบลตั้งอยู่ทางทิศใต้ของอำเภอท่ามะกา จังหวัดกาญจนบุรี อยู่ห่างจากที่ว่าการอำเภอท่ามะกาประมาณ 9 กิโลเมตร ศาลากลางจังหวัดกาญจนบุรีประมาณ 38 กิโลเมตร อยู่ห่างจากกรุงเทพมหานครประมาณ 83 กิโลเมตรตามทางรถยนต์ และประมาณ 93.4 กิโลเมตรตามทางรถไฟสายใต้ ซึ่งมีสถานีรถไฟลูกแก คอยให้บริการด้านการเดินทางกับประชาชนในพื้นที่ และทางรถยนต์ซึ่งมีถนนแสงชูโตเป็นถนนสำคัญ ด้านตะวันตกของเขตเทศบาลมีแม่น้ำแม่กลองไหลผ่านเป็นแหล่งน้ำสำคัญ มีพื้นที่รับผิดชอบ 3.000 ตารางกิโลเมตร
โรงพยาบาลพระนั่งเกล้า

โรงพยาบาลพระนั่งเกล้า เป็นโรงพยาบาลสังกัดสำนักงานปลัดกระทรวงสาธารณสุข ตั้งอยู่เลขที่ 91 ถนนนนทบุรี ตำบลบางกระสอ อำเภอเมืองนนทบุรี จังหวัดนนทบุรี มีเนื้อที่ทั้งหมด มีพื้นที่ทั้งหมด 24 ไร่ 1 งาน 2.6 ตารางวา ปัจจุบันโรงพยาบาลพระนั่งเกล้าเป็นโรงพยาบาลศูนย์ขนาด 515 เตียง เปิดให้บริการจริง 606 เตียง เป็นศูนย์เชียวชาญรักษาโรคหัวใจและหลอดเลือด อุบัติเหตุ ทารกแรกเกิด โรคหลอดเลือดสมอง ด้านมะเร็ง ด้านจักษุ ด้านโรคหลอดเลือดสมอง ด้านสุขภาพช่องปากในผู้ป่วยปากแหว่างเพดานโหว่ และศูนย์ปลูกถ่ายอวัยวะ เป็นต้นในปี พ.ศ. 2568 นายแพทย์สกล สุขพรหม เป็นผู้อำนวยการ
ประวัติ.
โรงพยาบาลพระนั่งเกล้าเปิดให้บริการวันที่ 24 มิถุนายน พ.ศ. 2500 เป็นโรงพยาบาลประจำจังหวัดนนทบุรี ในปี พ.ศ. 2532 ได้รับพระราชทานพระบรมราชานุญาตให้เปลี่ยนชื่อเป็น "โรงพยาบาลพระนั่งเกล้า" เพื่อเฉลิมพระเกียรติแด่พระบาทสมเด็จพระนั่งเกล้าเจ้าอยู่หัว ซึ่งพระราชชนนี สมเด็จพระศรีสุลาลัยเป็นชาวจังหวัดนนทบุรี
เดิมจังหวัดนนทบุรีไม่มีโรงพยาบาล ขุนบุรีภิรมย์กิจ (พริ้ม จารุมาศ) ผู้ว่าราชการจังหวัด ได้ริเริ่มดำเนินการสร้างโรงพยาบาล แต่ประสบปัญหาเรื่องที่ดินในการก่อสร้าง ซึ่งจากการเจรจากับเจ้าของที่ดินไม่ประสบผลสำเร็จ ขณะเดียวกันขุนบุรีภิรมย์กิจได้ออกจากราชการเสียก่อน ต่อมา พ.ศ. 2499 ผู้ว่าราชการคนใหม่นามว่า นายประกอบ ทรัพย์มณี ได้ดำเนินการสร้างต่อ โดยเห็นว่าที่ดินบริเวณวัดเทพอุรุมภังค์หรือวัดหัวเมืองซึ่งเป็นวัดร้าง (ที่ตั้งโรงพยาบาลปัจจุบัน) ที่ตั้งนี้ในอดีตเป็นที่ตั้งของ "เมืองนนทบุรีศรีมหาสมุทร" เมืองท่าหน้าด่านของกรุงศรีอยุธยา โดยที่ตั้งวัดนี้อยู่ในเขตเหนือ ที่ดินที่กล่าวมามีเนื้อที่ประมาณ 16 ไร่เศษ อยู่ใกล้กับที่ดินเดิมที่เคยเจรจาไว้ เห็นว่าเหมาะสมจะก่อสร้างโรงพยาบาล จึงได้ดำเนินการก่อสร้างโรงพยาบาลแห่งนี้ขึ้น
โรงพยาบาลเปิดดำเนินการเมื่อ พ.ศ. 2500 ในชื่อ โรงพยาบาลนนทบุรี มีอาคารเพียง 2 หลัง คือ อาคารอำนวยการ เป็นตึกชั้นเดียวให้บริการผู้ป่วยนอก และอาคารไม้ชั้นเดียวใช้เป็นหอผู้ป่วย ในระยะแรกประชาชนไม่นิยมมารับบริการเนื่องจากมีแพทย์และเจ้าหน้าที่น้อย จน พ.ศ. 2530 ได้เพิ่มเติมตึกขึ้นเป็น 4 ชั้น และมีตึกอำนวยการหลังใหม่เป็นอาคาร 2 ชั้น เมื่อ พ.ศ. 2526 ภายหลัง พ.ศ. 2530 นนทบุรีมีผู้อพยพมาอยู่อาศัยมากขึ้น ทำให้เริ่มมีผู้มาใช้บริการมากขึ้น จน พ.ศ. 2532 ได้เปลี่ยนชื่อมาเป็น "โรงพยาบาลพระนั่งเกล้า" ขณะนั้น มีจำนวนเพียง 217 เตียง เจ้าหน้าที่ 530 คน ผู้ป่วยนอกเฉลี่ยวันละ 530 คน ตั้งแต่ พ.ศ. 2538 โรงพยาบาลพระนั่งเกล้ามีการขยับขยายอาคารเพิ่มขึ้น เช่น หอผู้ป่วยพิเศษเฉลิมพระเกียรติ 4 ชั้น อาคารปฏิบัติการ 5 ชั้น ได้รื้อเรือนไม้และตึกอำนวยการหลังแรก ตึกอำนวยการหลังที่ 2 เพื่อสร้างอาหารเวชศาสตร์ฟื้นฟู หอผู้ป่วย 8 ชั้น และอาคารเจษฎาบดินทร์ 9 ชั้น ราว พ.ศ. 2559 ได้สร้างอาคารศูนย์การแพทย์พระนั่งเกล้า 18 ชั้น
โรงเรียนนานาชาติเซเซ็ง

โรงเรียนนานาชาติเซเซ็ง (อักษรย่อ: SIS) เป็นโรงเรียนคาทอลิก หญิงล้วน ที่ตั้งอยู่ในเขตเซตางายะ โตเกียว ประเทศญี่ปุ่น ซึ่งนักศึกษาและคณาจารย์จากกว่าหกสิบประเทศเป็นตัวแทนอยู่ที่เซเซ็ง โดยมีภาษาอังกฤษเป็นภาษาหลักในการสอน โรงเรียนนี้เปิดสอนหลักสูตรหลักสูตรการศึกษาระดับประกาศนียบัตรนานาชาติสำหรับเกรด 11 และ 12 ซึ่งได้รับการรับรองจากกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี, สมาคมโรงเรียนและวิทยาลัยแห่งนิวอิงแลนด์ และสภาโรงเรียนนานาชาติ โรงเรียนนี้มีการสอนชั้นอนุบาลแบบมอนเตสซอรี (สหศึกษา อายุ 2–6 ขวบ) และเกรด 1–12 (เฉพาะเด็กผู้หญิง อายุ 6–18 ปี)
ตามที่"กูดสกูลส์ไกด์อินเตอร์เนชันแนล"ระบุ "โรงเรียนดังกล่าวได้รับความนิยม และมีชื่อเสียงดี"
จากคำกล่าวของอันเน-มาริเอ เด เมฆิอา โรงเรียนนานาชาติเซเซ็งได้จัดให้มีการแนะแนวทางคริสเตียนโดยเฉพาะในหลักสูตรต่าง ๆ
ประวัติ.
โรงเรียนนี้ได้รับการก่อตั้งขึ้นใน ค.ศ. 1949 โดยซิสเตอร์ มาริอา อาซุนซิออน เลกูบาร์ริ จากคณะนักบวชคาทอลิก สาวรับใช้แห่งพระหฤทัยของพระเยซู เพื่อตอบสนองต่อคำร้องขอจากครอบครัวกองทัพอากาศสหรัฐ ที่ต้องการการศึกษาสำหรับบุตรหลานของตน โรงเรียนดังกล่าวได้เริ่มในฐานะโรงเรียนอนุบาลใน ค.ศ. 1949 โดยมีนักเรียนชาวอเมริกันสี่คน ซึ่งได้ย้ายไปโกตันดะใน ค.ศ. 1962 โดยมีนักเรียน 70 คน และเพิ่มชั้นเกรดหนึ่งเข้าไป เมื่อถึง ค.ศ. 1970 โรงเรียนได้ตั้งจนถึงเกรด 9 และใน ค.ศ. 1973 ซึ่งเป็นหนึ่งปีหลังจากที่เซเซ็งย้ายไปที่ตำแหน่งปัจจุบันในโยงะ โรงเรียนได้ขยายให้รวมถึงเกรด 12
ทั้งนี้ สารบบโรงเรียนนานาชาติ ของสภาโรงเรียนนานาชาติ 2009/10 ระบุว่าเซเซ็งมีนักเรียนประมาณ 700 คนจาก 60 ประเทศ
ภาพรวมวิทยาเขต.
โรงเรียนนี้มีห้องเรียนทั่วไป 35 ห้อง, ห้องเด็กเล่นในร่ม 3 ห้อง, ห้องเอนกประสงค์ และห้องโถงชั้นอนุบาล สิ่งอำนวยความสะดวกยังรวมถึงห้องปฏิบัติการวิทยาศาสตร์สามห้อง (สำหรับวิชาชีววิทยา, เคมี และฟิสิกส์) โรงอาหาร, ห้องละคร, ห้องดนตรี, ห้องศิลปะ, ห้องเครื่องปั้นดินเผา, ศูนย์สื่อ และศูนย์คอมพิวเตอร์ ซึ่งประกอบด้วยห้องเรียนคอมพิวเตอร์ขนาดใหญ่, ห้องแล็บคอมพิวเตอร์ขนาดเล็กที่ให้บริการทั้งในระหว่างและหลังเลิกเรียน รวมถึงห้องเทคโนโลยีสารสนเทศ โรงเรียนมีห้องพยาบาล และพยาบาลประจำการ สิ่งอำนวยความสะดวกยังรวมถึงอาคารคอนแวนต์และโบสถ์ กระทั่งใน ค.ศ. 2013 ได้มีการเพิ่มสนามฟุตซอลแห่งใหม่เพื่อขยายวิทยาเขตเซเซ็ง ตลอดจนให้โอกาสเพิ่มเติมสำหรับการออกกำลังกาย รวมทั้งชั้นเรียนพละและกิจกรรมนอกหลักสูตร
ห้องสมุดของโรงเรียนรวมกันมีการเก็บรวบรวมมากกว่า 18,000 เล่ม รวมถึงสมัครรับวารสาร 65 ฉบับ และหนังสือพิมพ์ 6 ฉบับ ส่วนศูนย์สื่อประกอบด้วยฟิล์มสตริป, บันทึกเทป, ตลัปเทป, แผนที่ แผ่นใส และอุปกรณ์โสตทัศนูปกรณ์
สิ่งอำนวยความสะดวกด้านกีฬา ได้แก่ สนามเทนนิส, สนามเด็กเล่นสามแห่ง, พื้นที่เล่นของโรงเรียนอนุบาล (พร้อมกระบะทราย และเครื่องเล่น) และโรงยิมขนาดเต็มพร้อมห้องล็อกเกอร์ ส่วนสระว่ายน้ำที่โรงเรียนนานาชาติเซนต์แมรีใช้สำหรับทีมว่ายน้ำ
กีฬาเรือใบในโอลิมปิกฤดูร้อน 2020 – เรือใบ 49er ชาย

การแข่งขันกีฬาเรือใบในโอลิมปิกฤดูร้อน 2020 – เรือใบ 49er ชาย เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 27 กรกฎาคม - 2 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ 49er ชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 44 คน จาก 44 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 4 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2008
กีฬาเรือใบในโอลิมปิกฤดูร้อน 2020 – เรือใบ Finn ชาย

การแข่งขันกีฬาเรือใบในโอลิมปิกฤดูร้อน 2020 – เรือใบ Finn ชาย เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 27 กรกฎาคม - 3 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ Finn ชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 19 คน จาก 19 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 8 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988
ยิมนาสติกอโครบาติกชิงแชมป์โลก 2020

การแข่งขันยิมนาสติกอโครบาติกชิงแชมป์โลก 2020  เป็นการแข่งขันยิมนาสติกอโครบาติกครั้งที่ 27 เดิมมีกำหนดจะจัดขึ้นที่เจนีวา ประเทศสวิตเซอร์แลนด์ ตั้งแต่วันที่ 29 พฤษภาคม ถึง 31 พฤษภาคม พ.ศ. 2563 แต่เนื่องจากการแพร่ระบาดของไวรัสโควิด-19 จึงถูกเลื่อนออกไป และจัดขึ้นในวันที่ 2 กรกฎาคม ถึง 4 กรกฎาคม พ.ศ. 2564
ยิมนาสติกแทรมโพลีนชิงแชมป์โลก

ยิมนาสติกแทรมโพลีนและทัมบลิงชิงแชมป์โลก  เป็นการแข่งขันยิมนาสติกแทรมโพลีนระดับโลก ได้แก่ แทรมโพลีนมินิคู่และทัมบลิง เดิมจัดขึ้นทุกปีตั้งแต่ปี พ.ศ. 2507-2511 ความถี่ถูกเปลี่ยนเป็นทุก ๆ สองปีตั้งแต่ปี พ.ศ. 2513-2541 การบรรจุแทรมโพลีนเข้าร่วมการแข่งขันกีฬาโอลิมปิกจำเป็นต้องเปลี่ยนไปจัดการแข่งขันชิงแชมป์โลกเพื่อคัดเลือกผู้ผ่านเข้ารอบในปีก่อนการแข่งขันกีฬาโอลิมปิก โดยเริ่มตั้งแต่ปี พ.ศ. 2542
ตารางสรุปเหรียญตลอดกาล.
นับถึง ยิมนาสติกแทรมโพลีนชิงแชมป์โลก 2019
กีฬายิงปืนในโอลิมปิกฤดูร้อน 2020 – ปืนสั้น 25 เมตร บุคคลหญิง

การแข่งขันกีฬายิงปืนในโอลิมปิกฤดูร้อน 2020 – ปืนสั้น 25 เมตร บุคคลหญิง เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 29-30 กรกฎาคม พ.ศ. 2564 ที่สนามยิงปืนอาซากะ การแข่งขันรายการปืนสั้น 25 เมตร บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 53 คน จาก 45 ประเทศโดยประมาณ
สถิติ.
ก่อนการแข่งขัน สถิติโลกและโอลิมปิกมีดังนี้
กีฬายิมนาสติกในโอลิมปิกฤดูร้อน 2020 – ยิมนาสติกสากล ม้ากระโดด บุคคลหญิง

การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล ม้ากระโดด บุคคลหญิง หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 1 สิงหาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกสากล ม้ากระโดด บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 8 คน จาก 6 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 19 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1952
ผลการแข่งขัน.
รอบคัดเลือก.
ทีมแปดอันดับแรกในรอบคัดเลือกตามคะแนนรวมของแต่ละอุปกรณ์ จะผ่านเข้าสู่รอบชิงชนะเลิศ ในรอบชิงชนะเลิศ แต่ละทีมเลือกนักยิมนาสติกสามคนเพื่อแข่งขันในแต่ละอุปกรณ์ คะแนนทั้งหมดในแต่ละอุปกรณ์ถูกนำมารวมกันเพื่อเป็นคะแนนของทีมในรอบสุดท้าย คะแนนในรอบคัดเลือกจะไม่นับรวมในรอบชิงชนะเลิศ
กีฬายิมนาสติกในโอลิมปิกฤดูร้อน 2020 – แทรมโพลีน บุคคลหญิง

การแข่งขันกีฬายิมนาสติกในโอลิมปิกฤดูร้อน 2020 – แทรมโพลีน บุคคลหญิง หรือ ทีมรวมอุปกรณ์ชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการแทรมโพลีน บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 11 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
ฟุตบอลโลก รุ่นอายุไม่เกิน 20 ปี 2023

ฟุตบอลโลกเยาวชนอายุไม่เกิน 20 ปี 2023  เป็นการแข่งขันฟุตบอลโลกเยาวชนอายุไม่เกิน 20 ปี ครั้งที่ 23 ซึ่งเป็นการแข่งขันฟุตบอลเยาวชนชายนานาชาติทุก ๆ สองปี ที่เข้าร่วมแข่งขันโดยทีมชาติที่อายุต่ำกว่า 20 ปีของสมาคมสมาชิกฟีฟ่า นับตั้งแต่ก่อตั้งในปี พ.ศ. 2520 ในชื่อ ฟีฟ่าเวิลด์ยูธแชมเปียนชิพ เดิมอินโดนีเซียถูกกำหนดให้เป็นเจ้าภาพ ซึ่งจะเป็นครั้งแรกที่อินโดนีเซียเป็นเจ้าภาพการแข่งขันของฟีฟ่า อย่างไรก็ตาม อินโดนีเซียถูกปลดออกจากการเป็นเจ้าภาพเมื่อวันที่ 29 มีนาคม ค.ศ. 2023 เนื่องจากการประท้วงต่อต้านการมีส่วนร่วมของอิสราเอล ซึ่งเจ้าภาพใหม่ยังไม่ได้รับการยืนยัน
ยูเครนจะเป็นผู้ป้องกันแชมป์ โดยชนะเลิศในปี 2019
สนาม.
ลาปลาตา, เมนโดซา, ซานฆวน และ ซานเตียโกเดลเอสเตโร คือสี่เมืองหลักที่จะเป็นเจ้าภาพจัดการแข่งขัน.
รอบแบ่งกลุ่ม.
สองทีมที่ดีที่สุดของแต่ละกลุ่มและสี่ทีมอันดับที่สามที่ดีที่สุดจะได้ผ่านเข้าสู่รอบ 16 ทีมสุดท้าย.
เวลาทั้งหมดคือเวลาในท้องถิ่น, เวลาอาร์เจนตินา .
กลุ่ม เอ.
<onlyinclude></onlyinclude>
กลุ่ม บี.
<onlyinclude></onlyinclude>
กลุ่ม ซี.
<onlyinclude></onlyinclude>
กลุ่ม ดี.
<onlyinclude></onlyinclude>
กลุ่ม อี.
<onlyinclude></onlyinclude>
กลุ่ม เอฟ.
<onlyinclude></onlyinclude>
ตารางคะแนนทีมอันดับที่สาม.
สี่ทีมอันดับสามที่ดีที่สุดจากหกกลุ่มจะได้ผ่านเข้าสู่รอบแพ้คัดออกพร้อมด้วยชนะเลิศหกกลุ่มและหกรองชนะเลิศ.
ในรอบต่อไป, สี่ทีมอันดับสามจะถูกจับคู่กับผู้ชนะของกลุ่ม เอ, บี, ซี, และ ดี ตามระเบียบการแข่งขัน.
โช ซ็อง-แจ

โข ซ็อง-แจ (เกิด 13 มีนาคม พ.ศ. 2544) เป็นนักว่ายน้ำชาวเกาหลีใต้ เขาเข้าแข่งขันในโอลิมปิกฤดูร้อน 2020
อาชีพ.
ในเดือนกรกฎาคม พ.ศ. 2564 เขาเป็นตัวแทนของเกาหลีใต้ในโอลิมปิกฤดูร้อนปี 2020 ที่กรุงโตเกียว ประเทศญี่ปุ่น เขาเข้าแข่งขันว่ายน้ำท่ากบ 100 เมตร และำท่ากบ 200 เมตร ในทั้งสองรายการ เขาไม่สามารถผ่านเข้าแข่งขันในรอบรองชนะเลิศ
มุน ซึง-อู

มุน ซึง-อู (เกิด 3 ธันวาคม พ.ศ. 2545) เป็นนักว่ายน้ำชาวเกาหลีใต้ เขาเข้าร่วมแข่งขันว่ายน้ำรายการท่าผีเสื้อ 100 เมตร และ 200 เมตร ในโอลิมปิกฤดูร้อน 2020
บตจังเร็ชชะ

บตจังเร็ชชะ (; โรมาจิ: "Botchan Ressha") หรือเรียกสั้น ๆ ว่า บตจัง เป็นรถจักรไอน้ำจำลองขนาดน้อยซึ่งภายในเป็นรถจักรดีเซลของเมืองมัตสึยามะ จังหวัดเอฮิเมะ ประเทศญี่ปุ่น ซึ่งรถจักรคันเดิมมีมาตั้งแต่ ค.ศ. 1888 เป็นของบริษัทอิโยเต็ตสึ ซึ่งเป็นบริษัทรถไฟแห่งแรกในชิโกกุและเป็นบริษัทแห่งที่สามของประเทศ ปัจจุบันมีการสร้างรถจักรและตู้รถไฟขึ้นใหม่เพื่อสนับสนุนการท่องเที่ยว เดินรถในเส้นทางรถรางไฟฟ้าสองสายของเมืองมัตสึยามะ
ประวัติ.
"บตจังเร็ชชะ" เป็นรถจักรไอน้ำชนิด 0-4-0 (บี) ผลิตโดยบริษัทเคราสส์แอนด์คอมพานี (Krauss & Company) ในมิวนิก ถูกนำเข้าเพื่อใช้เดินรถในเมืองมัตสึยามะใน ค.ศ. 1888 วิ่งบนรางแคบขนาด 2 ฟุต 6 นิ้ว ใช้วาล์วเกียร์สตีเฟนสันและวิ่งโดยใช้ไอน้ำจากถ่านหิน เส้นทางเดินรถยาว 4.5 ไมล์ จากมัตสึยามะไปโทงาวะ (ปัจจุบันคือสถานีเมืองมัตสึยามะ) สิ้นสุดที่สถานีโคมาจิ ตลอดสองข้างทางเป็นที่ราบรอบภูเขา แลเห็นป่ารอบปราสาทมัตสึยามะ
ออสแมน เอดเวิดส์ (Osman Edwards) นักเขียนชาวสหราชอาณาจักร ผู้มาเยือนมัตสึยามะใน ค.ศ. 1898 เขียนเกี่ยวกับรถจักรนี้ไว้ความว่า "โดโงะอยู่ห่างจากทะเลไม่มากนัก และถึงภายในไม่กี่ชั่วโมง เท่าที่เห็นฉันระบุได้ว่านี้เป็นรถไฟของเล่นเท่านั้น"
"บตจังเร็ชชะ" ถูกปลดประจำการใน ค.ศ. 1931 หลังบริษัทอิโยเต็ตสึเปลี่ยนไปใช้รถจักรไฟฟ้าแทน กระนั้นอิโยเต็ตสึยังคงอนุรักษ์รถจักรนี้ไว้โดยเก็บไว้ในสวนสาธารณะไบชินจิในเมืองมัตสึยามะ ป้ายเขียนไว้ว่า "หมายเลข 2585 มึนเชิน 1888" (No. 2585 München 1888)
บริษัทอิโยเต็ตสึเปิดตัวรถจักรบตจังจำลองขับเคลื่อนด้วยดีเซลเมื่อวันที่ 12 ตุลาคม ค.ศ. 2001 ให้บริการระหว่างสถานีโคมาจิกับบ่อน้ำร้อนโดโงะ ไปกลับวันละหกรอบ
วรรณกรรม.
ในนวนิยายเรื่อง "บตจัง" ของนัตสึเมะ โซเซกิ ตีพิมพ์ใน ค.ศ. 1906 กล่าวถึงรถจักรนี้ว่า "ฉันเพิ่งเจอสถานีรถไฟและซื้อตั๋วสำหรับตัวเอง พอขึ้นไปบนรถไฟ มันเล็กราวกับกล่องไม้ขีด ใช้เวลาเดินทางไม่ถึงห้านาที สมกับราคาตั๋วแค่สามเซ็น"
ช่วงพีอาร์

ในอิเล็กโทรคาร์ดิโอกราฟี ช่วงพีอาร์  เป็นช่วงที่กินเวลาตั้งแต่จุดเริ่มต้นคลื่นพี (เริ่มต้นการดีโพลาไรส์ของหัวใจห้องบน) จนถึงจุดเริ่มของชุดคิวอาร์เอส (เริ่มต้นการดีโพลาไรส์ของหัวใจห้องล่าง) โดยทั่วไปมีระยะเวลาอยู่ที่ 120 ถึง 200 มิลลิวินาที
บางทีปรากฏเรียกช่วงพีอาร์ว่า ช่วงพีคิว  
การแปลผล.
ลักษณะเปลี่ยนแปลงของช่วงพีอาร์สามารถแสดงถึงอาการทางการแพทย์บางประการได้ เช่น
อุทกภัยในรัฐมหาราษฏระ พ.ศ. 2564

อุทกภัยในรัฐมหาราษฏระ พ.ศ. 2564 เป็นส่วนหนึ่งของเหตุอุทกภัยในรัฐมหาราษฏระของประเทศอินเดีย จากข้อมูลเมื่อวันที่ 28 กรกฎาคม พ.ศ. 2564 พบว่ามีผู้เสียชีวิตราว 251 คน และสูญหายราว 100 คน เนื่องจากเหตุอุทกภัยและดินถล่ม สิบสามอำเภอทางตะวันตกของรัฐมหาราษฏระได้รับผลกระทบ
วัดหนองศาลา (จังหวัดนครปฐม)

วัดหนองศาลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่ 27 ไร่ 2 งาน 96 ตารางวา ปัจจุบันมีพระอธิการเชื้อ อธิปญฺโญ เป็นเจ้าอาวาส
หนองศาลา เป็นชื่อของหนองน้ำซึ่งอยู่ในหมู่ที่ 1 ตำบลทุ่งลูกนก เพราะมีนกนานาชนิดมาอาศัยอยู่บริเวณหนองน้ำนี้ และริมหนองน้ำมีผู้สร้างศาลาขึ้นมา สร้างเมื่อใดไม่ปรากฏหลักฐาน ไว้เป็นที่พักสำหรับผู้จะไปนมัสการพระแท่นดงรัง ต่อมามีผู้คนอพยพมาอาศัยมากขึ้น จึงได้สร้างโรงเรียนขึ้นเมื่อ พ.ศ. 2482 โดยสร้างจากไม้ไผ่และมุงหญ้าคา เรียกว่า โรงเรียนบ้านหนองศาลา ต่อมา พ.ศ. 2484 เกิดน้ำท่วมในหลายจังหวัด หลวงพ่อตาหวัดได้หนีน้ำมาจากวัดบางซอ จังหวัดสุพรรณบุรี มาจำวัดอยู่ ยายทิ่ม บุญวงศ์ และชาวบ้านจึงได้อาราธนาให้มาอยู่ที่นี่จนต่อมาเป็นสำนักสงฆ์ และย้ายโรงเรียนจากบ้านยายทิ่มมาตั้งที่นี่ ซึ่งเดิมทีพื้นที่ตั้งวัดนี้เป็นของยายเข็ม ซึ่งทางตะวันตกมีหนองน้ำ ต่อมายายเจื่อนได้ถวายที่ดินทางเหนือเพิ่ม พร้อมทั้งยายปิ่นได้ถวายที่ดินทางตะวันตกและใต้เพิ่ม ส่วนหนองน้ำทางตะวันตกของวัดเรียกว่า "หนองช้างล้า" วัดได้รับพระราชทานวิสุงคามสีมา เมื่อ พ.ศ. 2523
ปูชนียวัตถุที่สำคัญ คือ หลวงพ่อจักรเพชร ในสมัยพระอธิการเชื้อ อธิปญฺโญ ท่านได้สร้างไว้ และพระพุทธชินราชจำลองหน้าตักกว้าง 419 นิ้ว
ปีดาราคติ

ปีดาราคติ (sidereal year) คือระยะเวลาที่ผู้สังเกตการณ์จากบนโลกเห็นดวงอาทิตย์กลับมาสู่ตำแหน่งเดิมในทรงกลมท้องฟ้า เมื่อเทียบกับดาวฤกษ์ที่เป็นฉากหลัง กล่าวคือ เป็นเวลาที่ดวงอาทิตย์ต้องใช้เพื่อเคลื่อนไปรอบทรงกลมท้องฟ้า 360 องศา ซึ่งเท่ากับระยะเวลาที่โลกโคจรรอบดวงอาทิตย์ 1 รอบ
ความยาวของปีดาราคติคือ 365 วัน 06 ชั่วโมง 09 นาที 09.765 วินาที = 365.256 363 02 วัน (ค่า ณ ปี 2016.5) นานกว่าปีสุริยคติ 20 นาที 24.6 วินาที เมื่อนับโดยอ้างอิงจากจุดวสันตวิษุวัต ความแตกต่างนี้เกี่ยวข้องกับการเคลื่อนถอยของวิษุวัต
ความยาวของปีดาราคติเพิ่มขึ้น 1 วินาทีทุก ๆ 10,000 ปี เนื่องจากแรงรบกวนโดยดาวเคราะห์ดวงอื่นที่มีต่อโลก
แคน2แผ่นดิน

แคน2แผ่นดิน เป็นละครโทรทัศน์แนวแอกชัน-ดราม่า ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างโดย ฉลอง ภักดีวิจิตร บทประพันธ์โดย ดรรชนี / ภูเขา บทโทรทัศน์โดย ภูเขา กำกับการแสดงโดย ฉลอง ภักดีวิจิตร และ สำรวย รักชาติ ละครเริ่มตอนแรกวันพฤหัสที่ 22 มิถุนายน 2566 และได้ถูกนำกลับมารีรันหลังข่าวภาคค่ำในปี 2568 เริ่มตอนแรกวันเสาร์ที่ 16 สิงหาคม 2568
แคน2แผ่นดิน เปิดตัวพร้อมสถิติละครเรตติ้งเปิดตัวสูงสุดครึ่งปีแรกของพ.ศ. 2566 เพราะสามารถทำเรตติ้งตอนแรกได้สูงถึง 5.1 และจากผลการสรุปละครที่มีเรตติ้งเฉลี่ยสูงสุดแห่งปี 2566 ของช่อง7HD แคน2แผ่นดิน สามารถคว้าอันดับ 1 ไปครอง (ร่วมกับละครเรื่อง เพลิงไพร) ด้วยเรตติ้งเฉลี่ย 4.3 
เรื่องย่อ.
แคน2แผ่นดิน เป็นเรื่องราวเกี่ยวกับสองพี่น้อง "เคนเพชร" (ชาคริต บุญสิงห์) และ "แคนชัย" (วิชญพงศ์ เอี่ยมสะอาด) ทายาทของ "เจ้าห่มเมือง" (พลรัตน์ รอดรักษา) แห่งรัฐเวียงฟ้า ที่ต้องพลัดพรากจากกัน ตั้งแต่เด็ก และกลายเป็นเด็กกำพร้าหลังจากที่พ่อแม่ถูกสังหารโดยทหารเอกและผู้นำคณะปฏิวัติ "หนานคำ" (ทัตพงศ์ พงศทัต) ในระหว่างการหลบหนี ก่อนสิ้นชีวิตเจ้าห่มเมืองได้มอบกุญแจแคนทองคำสำหรับเปิดประตูขุมสมบัติใต้น้ำให้แก่บุตรชายทั้งสองก่อนสั่งให้ทั้งสองข้ามแม่น้ำโขงไปฝั่งไทยโดยใช้เรือเล็ก ๆ ที่อยู่ริมฝั่ง แต่ถูก "ไชยะ" (สุรศักดิ์ โชติทินวัฒน์) ขัดขวาง เด็กน้อยทั้งสองพยายามขัดขืนแต่สุดท้าย "แคนชัย" ถูกฟาดจนสลบอยู่ในเรือที่ค่อย ๆ ลอยออกจากฝั่งและล่องตามน้ำไป ในขณะที่ "เคนเพชร" ถูกไชยะจับตัวไว้ได้ 
20 ปีต่อมา แคนชัยถูกครอบครัวของ "อานนท์" (เฉลิมพร พุ่มพันธ์วงศ์) และ "คำหล้า" (เบญทราย กียปัจจ์) รับไปเลี้ยงเป็นลูกบุญธรรมและเปลี่ยนชื่อเป็น "ระพิณ" ตามชื่อบุตรชายแท้ ๆ ของคำหล้าและอานนท์ที่เพิ่งเสียชีวิตไป ระพิณเติบโตไปรับราชการเป็นนายตำรวจน้ำดีมีความซื่อตรงต่อหน้าที่ ส่วนเคนเพชรผู้เป็นพี่ชาย ถูกไชยะเอาตัวส่งให้หัวหน้าหมู่บ้านผลิตยาเสพติดในรัฐเวียงฟ้าชื่อ "จูมะลี" (จักรธิป ทองทิพย์) ที่รับไปเลี้ยงและฝึกสอนให้เติบโตเป็นนักฆ่า 
หลังจากที่ได้เรียนรู้ข้อมูลเกี่ยวกับถ้ำสมบัติจาก "ดร.วิทยา" นักการเมืองท้องถิ่น "วันชัย" (พงศนารถ วินศิริ) และบุตรชาย "เนวิน" (นนทพันธ์ ใจกันทา) จึงมุ่งหน้าสู่รัฐเวียงฟ้าเพื่อตามหาสมบัติของเจ้าห่มเมือง ในขณะเดียวกันนายพลหนานคำก็ได้มอบหมายให้บุตรชาย "หานฟ้า" (ณรงค์ฤทธิ์ อุ่นบุรมย์) ลงพื้นที่หาแหล่งที่เก็บสมบัติของเจ้าห่มเมืองเช่นกัน โดยมีมาร์ค (ศุภวัฒน์ อ่ำประสิทธิ์) ผู้เชี่ยวชาญด้านโบราณคดีและธรณีวิทยาเป็นหัวหน้าทีม แต่การที่จะเข้าไปในถ้ำสมบัติของเจ้าห่มเมืองได้นั้น จำเป็นต้องใช้กุญแจสำคัญและนั่นก็คือแคนทองคำ การค้นหาและช่วงชิงแคนทองคำจึงบังเกิดขึ้น
ปีสุริยคติ

ปีสุริยคติ (solar year หรือ tropical year) เป็นช่วงระยะเวลาที่ผู้สังเกตการณ์จากบนโลกเห็นดวงอาทิตย์เคลื่อนที่จากจุดวิษุวัต (จุดวสันตวิษุวัต หรือ จุดศารทวิษุวัต) หรือจุดอายัน (จุดครีษมายัน หรือ จุดเหมายัน) ไปตามสุริยวิถี จนกระทั่งกลับไปยังจุดเดิม
ภาพรวม.
ปีสุริยคติจะสั้นกว่าปีดาราคติประมาณ 20 นาที 24 วินาที (ในกรณีอ้างอิงจุดวสันตวิษุวัต) เนื่องจากการเคลื่อนถอยของวิษุวัตจากการหมุนควงของโลก ปีสุริยคติจะมีค่าแตกต่างกันไปขึ้นอยู่กับว่าอ้างอิงจากจุดวิษุวัตหรือจุดอายันไหน หากนำทั้งหมดมาเฉลี่ยกันจะเรียกว่า ปีสุริยคติเฉลี่ย
ความเปลี่ยนแปลงของปีสุริยคติ.
ความยาวของปีสุริยคติเฉลี่ยไม่คงที่และจะสั้นลงเรื่อย ๆ โดยปัจจุบันอยู่ที่ประมาณ 365.242 วัน การเปลี่ยนแปลงนี้เกิดจากแรงดึงดูดของโลกที่รบกวนการหมุนควงและการเคลื่อนที่ตามวงโคจรรอบดวงอาทิตย์ของโลก การเปลี่ยนแปลงของปีสุริยคติเป็นเหตุการณ์แยกต่างหากจากความเร่งน้ำขึ้นลงและการหมุนของโลก
ตัวอย่างความเปลี่ยนแปลงของปีสุริยคติเป็นดังนี้
จะเห็นว่าในช่วงเวลา 100 ปีตั้งแต่ปี 1900 ถึง 2000 นั้นสั้นลงไป 0.53 วินาที ระหว่างปี 2000 ถึง 2008 สั้นลงประมาณ 0.24 วินาที ระหว่างปี 2008 ถึง 2013 สั้นลงประมาณ 0.026 วินาที ระหว่างปี 2013 ถึง 2023 สั้นลงประมาณ 0.053 วินาที
ปีสุริยคติเฉลี่ยสั้นลงประมาณ 0.532 วินาทีทุก ๆ 100 ปี (1 ศตวรรษจูเลียน) สูตรคำนวณปีสุริยคติเฉลี่ย Y (ในหน่วยวัน) มีดังต่อไปนี้ โดยที่ T คือศตวรรษจูเลียนจากต้นยุคอ้างอิง 0:00 น. 1 มกราคม 2000
<math>Y = 365.242\ 189\ 6698 - 0.000\ 006\ 153\ 59 \times T - 7.29 \times 10^{-10} \times T^2 + 2.64 \times 10^{-10} \times T^3 </math>
จากสูตรนี้จะได้ว่า ผลต่างระหว่างปีสุริยคติเวลา 00:00 น. ของวันที่ 1 มกราคม 2100 และปีสุริยคติเวลา 00:00 น. ของวันที่ 1 มกราคม 2000 สามารถคำนวณได้จากการคูณ ซึ่งเป็นจำนวนวินาทีใน 1 วัน เข้ากับ ในพจน์ที่สองซึ่งก็จะได้ประมาณ 0.532 วินาที เหมือนกับที่กล่าวไปข้างต้น 
ปีสุริยคติและปฏิทินสุริยคติ.
ปีในปฏิทินสุริยคติถูกกำหนดโดยยืนพื้นตามปีสุริยคติ ปฏิทินเกรกอเรียนที่มีปีอธิกสุรทิน 97 ปีใน 400 ปี ค่าเฉลี่ยเท่ากับ 365.2425 วัน = 365 วันพอดี 5 ชั่วโมง 49 นาที 12 วินาที = นานกว่าปีสุริยคติ 2013 ประมาณ 26.821 วินาที ดังนั้นแล้ว เมื่อใช้ปี 2013 เป็นมาตรฐาน ค่าเบี่ยงเบนจะถึง 1 วันในปี ค.ศ. 5234 หรืออีก 3,221 ปีถัดมา ในช่วงเวลานั้น จำเป็นต้องละเว้นวันอธิกสุรทินที่กำหนดไว้ในปฏิทินเกรกอเรียน หรือถ้ายึดตามปฏิทินเกรโกเรียนในปี ค.ศ. 1582 วันอธิกสุรทินอาจถูกละเว้นที่ประมาณ ค.ศ. 4782 หรือประมาณ 3,200 ปีต่อมา
อย่างไรก็ตาม ตามที่กล่าวไว้ข้างต้น ปีสุริยคติเฉลี่ยจะสั้นลง 0.532 วินาทีต่อ 100 ปี ดังนั้นจึงคิดได้ว่าความคลาดเคลื่อนของเวลา 1 วันจะเกิดขึ้นจริงเร็วกว่านั้น
ธงชัย ทองกันทม

ธงชัย ทองกันทม (เกิด 17 มิถุนายน พ.ศ. 2532) เป็นนักแสดงชายชาวไทย มีชื่อเสียงจากการรับบท กอล์ฟ ในไดอารีตุ๊ดซีส์ เดอะซีรีส์ (2559)
ประวัติ.
ธงชัย ทองกันทม มีชื่อเล่นว่า ปิงปอง เกิดเมื่อวันที่ 17 มิถุนายน พ.ศ. 2532 จบการศึกษาระดับปริญญาตรีจาก คณะศิลปกรรมศาสตร์ สาขาออกแบบแฟชั่น มหาวิทยาลัยเทคโนโลยีราชมงคลธัญบุรี
เส้นทางเข้าสู่วงการบันเทิง.
ธงชัยเริ่มต้นเส้นทางจากการไปสมัครงานเป็นเด็กฝึกงานในตำแหน่งคอสตูมให้กับรายการสาระแนโดยสวมชุดแมลงสาบไปสมัครงาน จากนั้นเขาได้ผันตัวไปขายเสื้อผ้าในตลาดนัดจนได้ออกรายการเทยเที่ยวไทย ทำให้เป็นที่ถูกพูดถึง ต่อมาได้รับการชักชวนจากเพื่อนให้ไปแคสติงบท กอล์ฟ ในซีรีส์ไดอารีตุ๊ดซีส์ เดอะซีรีส์ จนได้รับการคัดเลือกกลายเป็นผลงานชิ้นแรกในวงการบันเทิงของเขา
การเคลื่อนถอยของวิษุวัต

การเคลื่อนถอยของวิษุวัต (precession of the equinoxes) หรือ การหมุนควงของแกน (axial precession) เป็นปรากฏการณ์การหมุนควงที่เกิดขึ้นกับแกนหมุนของโลก มีความสำคัญอย่างมากในทางดาราศาสตร์
ภาพรวม.
แกนหมุนของโลกนั้นมีการเคลื่อนที่แบบหมุนควงเช่นเดียวกับลูกข่าง แต่แน่นอนว่าโลกไม่ได้ถูกวางอยู่บนพื้นดินดังเช่นลูกข่าง ดังนั้นจึงเหมือนกันแค่ในเชิงเปรียบเทียบ แต่โดยรายละเอียดแล้วมีความแตกต่างกัน ในกรณีของโลกนั้น รูปร่างของโลกเป็นทรงคล้ายทรงกลม โดยมีส่วนเส้นศูนย์สูตรนูนแป้นออกมาเล็กน้อย ดังนั้นแรงน้ำขึ้นลงจากแรงโน้มถ่วงของดวงอาทิตย์และดวงจันทร์ จึงผลักส่วนนูนเส้นศูนย์สูตรเข้าหาระนาบสุริยวิถี แรงตรงนี้เป็นสาเหตุให้เกิดความเปลี่ยนแปลงของแกนการหมุน
การเคลื่อนที่ของจุดวสันตวิษุวัตเนื่องจากการหมุนรอบตัวเองของโลกทำให้ขั้วท้องฟ้าเหนือและเส้นศูนย์สูตรท้องฟ้าเคลื่อนที่ไป นอกจากนี้ แรงดึงดูดจากดาวเคราะห์ยังส่งผลต่อการโคจรรอบดวงอาทิตย์ของโลก ซึ่งก็เป็นสาเหตุของการเปลี่ยนแปลงของจุดวิษุวัตเช่นกัน แม้ว่าจะมีผลเพียงเล็กน้อยมาก อ้างอิงจาก IAU2006 การเคลื่อนถอยของวิษุวัตต่อ 1 ศตวรรษจูเลียน (3,155,760,000 วินาที) ในต้นยุคอ้างอิง J2000.0 นั้นมีค่าเป็น 5028.796195 พิลิปดา
การหมุนควงของแกนโลกทำให้จุดวสันตวิษุวัตและ จุดศารทวิษุวัต ค่อย ๆ เคลื่อนไปทางทิศตะวันตกตามแนวสุริยวิถี ปรากฏการณนี้จึงถูกเรียกว่า การเคลื่อนถอยของวิษุวัต คาบของการหมุนควงนี้อยู่ที่ประมาณ 25,772 ปี ดังนั้นปีสุริยคติจึงสั้นกว่าปีดาราคติไปประมาณ 20 นาที 24 วินาที
การเปลี่ยนตำแหน่งของขั้วท้องฟ้า.
การหมุนควงยังส่งผลให้เกิดการเปลี่ยนตำแหน่งของขั้วท้องฟ้าเหนือด้วย โดยขั้วท้องฟ้าเหนือจะกวาดไปเป็นวงกลมโดยมีศูนย์กลางอยู่ที่ขั้วเหนือของสุริยวิถีบนทรงกลมท้องฟ้า ดาวเหนือในปัจจุบันในศตวรรษที่ 21 คือดาวโพลาริส (ดาวอัลฟาหมีใหญ่) ซึ่งคาดการณ์ว่าจะอยู่ใกล้ขั้วโลกเหนือบนท้องฟ้ามากที่สุดประมาณปี ค.ศ. 2100 แต่พอถึงประมาณปี ค.ศ. 13000 ขั้วโลกท้องฟ้าเหนือจะอยู่ใกล้กับดาวเวกา (ดาวอัลฟาพิณ) โดยห่างไปเพียง 5 องศา ตามบันทึกของชาวอียิปต์โบราณ เมื่อประมาณ 4,800 ปีที่แล้ว (ประมาณ 2,800 ปีก่อนคริสตกาล) ขั้วโลกเหนือบนท้องฟ้าตั้งอยู่รอบ ๆ ดาวอัลฟามังกร
ประวัติศาสตร์.
ประมาณ 150 ปีก่อนคริสตกาล นักดาราศาสตร์ชาวกรีกชื่อฮิปปาร์คอสได้ค้นพบการเปลี่ยนแปลงของจุดวสันตวิษุวัตเนื่องจากการหมุนควงของโลกเป็นครั้งแรก ด้วยการใช้ดาวรวงข้าวในกลุ่มดาวหญิงสาวซึ่งอยู่ใกล้ลองจิจูดสุริยุวิถี 180 องศาและละติจูดสุริยวิถี 0 องศา เขาได้ทำการวัดระยะเชิงมุมระหว่างดวงจันทร์กับดาวรวงข้าวในช่วงที่เกิดจันทรุปราคาเต็มดวง เนื่องจากสุริยุปราคาและจันทรุปราคาจะเกิดขึ้นที่จุดตัดของสุริยวิถีและจันทรวิถีเท่านั้น ดวงจันทร์และดวงอาทิตย์จึงอยู่ในแนวสุริยวิถีเสมอระหว่างเกิดสุริยุปราคาและจันทรุปราคา ดังนั้น ระยะทางเชิงมุมไปยังดาวรวงข้าว ณ เวลานั้นจึงกลายเป็นความแตกต่างของลองจิจูดสุริยวิถี ระหว่างดาวรวงข้าวกับดวงจันทร์หรือดวงอาทิตย์ ฮิปปาร์คอสเปรียบเทียบความแตกต่างของลองจิจูดสุริยุปราคากับสารบัญแฟ้มดาวฤกษ์ที่ทิโมคาริสทำขึ้นเมื่อประมาณ 150 ปีก่อนยุคของเขา และได้พบว่าค่าของลองจิจูดสุริยวิถีเปลี่ยนไป เขาพบความคลาดเคลื่อนที่คล้ายกันสำหรับดาวฤกษ์อื่นที่ไม่ใช่ดาวรวงข้าวด้วย และได้สรุปว่าความคลาดเคลื่อนนี้เกิดจากการเปลี่ยนแปลงของจุดวสันตวิษุวัต ซึ่งเป็นจุดรากฐานของลองจิจูดสุริยวิถี มากกว่าที่จะมาจากการเคลื่อนที่ของตัวดาวนั้นเอง
นอกจากนี้แล้ว หยวี สี่ (虞喜, ค.ศ. 270–345) นักดาราศาสตร์ชาวจีนในยุคราชวงศ์จิ้น เองก็ได้ค้นพบการเคลื่อนถอยของวิษุวัตเช่นเดียวกัน
ความคลาดทางดาราศาสตร์

ความคลาดทางดาราศาสตร์ (astronomical aberration หรือ stellar aberration) เป็นคำที่หมายถึงการที่ตำแหน่งของวัตถุท้องฟ้าที่ปรากฏนั้นดูเหมือนจะเปลี่ยนแปลงไปเนื่องจากผู้สังเกตการณ์มีการเคลื่อนไหวไปด้วยในขณะที่การสังเกตการณ์วัตถุท้องฟ้านั้น โดยทั่วไปเกิดจากการที่ผู้สังเกตการณ์อยู่บนโลกซึ่งเคลื่อนที่ไปตลอดเวลาเนื่องจากการโคจรรอบดวงอาทิตย์และการหมุนรอบตัวเอง
ปรากฏการณ์นี้ถูกค้นพบเป็นครั้งแรกในปี 1728 โดยนักดาราศาสตร์ชาวอังกฤษ เจมส์ แบรดลีย์
ภาพรวม.
ความคลาดทางดาราศาสตร์มักจะอธิบายได้โดยเปรียบเทียบกับฝน หากขับรถท่ามกลางสายฝนที่ตกลงมาในแนวดิ่งโดยไม่มีอิทธิพลของลม ส่วนใบหน้าจะเปียก แทนที่จะเป็นส่วนเหนือศีรษะ กล่าวอีกนัยหนึ่ง ดูเหมือนว่าฝนจะตกลงมาจากท้องฟ้าในแนวเอียง แต่จริง ๆ แล้วฝนตกลงมาจากท้องฟ้าเหนือตำแหน่งปัจจุบันของเราโดยตรง
เมื่อลองนำแนวคิดนี้มาใช้อธิบายเรื่องความคลาดทางดาราศาสตร์ ให้พิจารณาวัตถุท้องฟ้าที่อยู่ในทิศทางที่ตั้งฉากกับทิศทางการเคลื่อนที่ของผู้สังเกตการณ์ เมื่อผู้สังเกตการณ์เคลื่อนที่ขณะที่แสงของวัตถุท้องฟ้าพุ่งเข้ามาในแนวดิ่ง จะดูเหมือนว่าแสงของวัตถุท้องฟ้าจะมาจากท้องฟ้าในแนวเฉียงไปข้างหน้า กล่าวคือ วัตถุท้องฟ้าดูเหมือนจะอยู่ในแนวเอียงต่อหน้าผู้สังเกต แต่ในความเป็นจริงวัตถุท้องฟ้าอยู่เหนือผู้สังเกตโดยตรง ความคลาดคือความแตกต่างในลักษณะที่ปรากฏของวัตถุท้องฟ้าซึ่งเคลื่อนจากเหนือศีรษะโดยตรง และวัดจากมุม a ระหว่างทิศทางที่ปรากฏกับแนวดิ่ง
โดยทั่วไป เมื่อผู้สังเกตการณ์เคลื่อนที่ด้วยความเร็ว v และพิจารณาวัตถุท้องฟ้าในมุม θ เทียบกับทิศทางการเคลื่อนที่นี้ มุมความคลาด a ของวัตถุท้องฟ้านี้คือ
 <math>\frac{1}{\tan(\theta - a)} = \frac{1}{\sqrt{1-v^2/c^2}} \left(\frac{1}{\tan\theta} + \frac{v}{c\sin\theta} \right)</math>
ถือ โดยที่ c คืออัตราเร็วของแสง <math>v/c \ll 1, a \ll 1</math> โดยประมาณแล้วจะได้ว่า
 <math>a = \frac {v \sin \theta}{c}</math>
ความคลาดประจำปี.
เนื่องจากอัตราเร็วของแสงสูงมาก ผู้สังเกตจึงต้องเคลื่อนที่ด้วยความเร็วพอสมควรเพื่อตรวจจับความเบี่ยงเบนเนื่องจากความคลาดบนโลก การเคลื่อนที่ที่เร็วที่สุดของผู้สังเกตคือการโคจรรอบดวงอาทิตย์ของโลก และความคลาดทางดาราศาสตร์ที่เกิดจากสิ่งนี้เรียกว่าความ ความคลาดประจำปี (annual aberration) ความคลาดประจำปีนี้เองที่เจมส์ แบรดลีย์ได้ค้นพบ ซึ่งเป็นหลักฐานโดยตรงชิ้นแรกที่ว่าที่ว่าโลกกำลังเคลื่อนที่ ซึ่งสนับสนุนทฤษฎีระบบดวงอาทิตย์เป็นศูนย์กลาง แบรดลีย์เองตั้งเป้าที่จะสังเกตพารัลแลกซ์ดาวฤกษ์ด้วย แต่เขาไม่ประสบความสำเร็จในเรื่องนี้
ความเร็วในโคจรรอบโลกเฉลี่ยอยู่ที่ประมาณ 29.76 กิโลเมตร/วินาที การใช้สิ่งนี้กับสูตรด้านบนจะให้เวลาสูงสุด 20.49 วินาที วัตถุท้องฟ้าที่ตั้งฉากกับระนาบการโคจรจะเคลื่อนที่ไปเป็นวงกลมเล็ก ๆ บนทรงกลมท้องฟ้าโดยมีรัศมี 20.49 พิลิปดา วัตถุท้องฟ้าที่อยู่บนระนาบการโคจร หรือก็คือบนระนาบสุริยวิถีจะดูเหมือนว่าโคจรไปกลับในระยะทาง 40.98 พิลิปดา ดาวดวงอื่นเองก็จะเคลื่อนที่เป็นวงรีโดยมีแกนเอก 40.98 พิลิปดา และแกนโทขึ้นกับมุมจากระนาบวงโคจร
ความคลาดประจำวัน.
สิ่งที่ต้องพิจารณาอีกประการหนึ่งคือความคลาดที่เกิดจากการหมุนรอบตัวเองของโลก ความเร็วในการหมุนที่เส้นศูนย์สูตรคือ 0.465 กม./วินาที ซึ่งให้ความคลาดสูงสุดประมาณ 0.32 พิลิปดา ยิ่งละติจูดสูงเท่าใด ค่านี้ก็จะยิ่งน้อยลงเท่านั้น ความคลาดนี้เรียก ว่าความคลาดประจำวัน (diurnal aberration) เนื่องจากผู้สังเกตจะเคลื่อนไปทางทิศตะวันออกเสมอ ความคลาดประจำวันจะมากที่สุดเมื่อวัตถุเคลื่อนตั้งฉากกับทิศการเคลื่อนที่นี้ กล่าวคือเมื่อวัตถุอยู่บนเส้นเมริเดียนท้องฟ้า
โดเบอร์แมนอินฟินิตี้

โดเบอร์แมนอินฟินิตี้ (ญี่ปุ่น: ドーベルマン・インフィニティ อังกฤษ: DOBERMAN INFINITY หรือรู้จักกันในชื่อ D.I (ดีไอ) เป็นวงฮิปฮอปสัญชาติญี่ปุ่น มีสมาชิก 5 คน ประกอบด้วย คุโบะ-ซี, จีเอส, พี-โจ, สเวย์, และคาซุกิ บริหารโดยสังกัดแอลดีเอชเจแปน และเซ็นสัญญากับค่ายเพลงแอลดีเอชเรคคอร์ดส
ประวัติ.
โดเบอร์แมนอิงค์: 2000-2014.
ในปี 2000 สมาชิก 3 คนของ "เวสต์เฮด" (West Head) คุโบะ-ซี, จีเอส และพี-โจ ได้ก่อตั้งวง "โดเบอร์แมนอิงค์" (Doberman Inc) กับโทโมเก็นและแม็บ ผ่านผู้ผลิตแทร็กเพลงแบชโลจิก (BACHLOGIC) ในปี 2002 วงได้เริ่มต้นเป็นวงอิสระด้วยอัลบั้ม "Dobermann"
ในปี 2004 วงได้เซ็นสัญญากับค่ายวิกเตอร์เอนเตอร์เทนเมนต์ และทำอัลบั้มเปิดตัวอย่างเป็นทางการด้วยมินิอัลบั้ม "Conversation Piece" ในปี 2006 แม็บถอนตัว วงยังคงทำกิจกรรมต่อไปโดยสมาชิก 4 คน
ในปี 2008 วงได้เข้าเครือกับแอลดีเอชและได้เริ่มการจัดการโดยบริษัท เมื่อ 17 ตุลาคม 2013 โทโมเก็นออกจากวง 
โดเบอร์แมนอินฟินิตี้: 2014-ปัจจุบัน.
เมื่อวันที่ 17 มิถุนายน 2014 มีการประกาศว่าคาซุกิ เป็นผู้เข้ารอบสุดท้ายในการประกวด "โวคอลแบทเทิลออดิชั่น 4" (Vocal Battle Audition 4) จะเข้าร่วมวงซึ่งจะเปลี่ยนชื่อเป็น "โดเบอร์แมนอินฟินิตี้" (DOBERMAN INFINITY) ใน 1 สัปดาห์ต่อมา วันที่ 24 มิถุนายน วงได้ประกาศเพิ่มสเวย์ และเป็นการกลับมาของวง วงได้ย้ายเข้าค่ายทอยส์แฟคทอรี่
ในปี 2017 วงได้ย้ายเข้าค่ายเพลงของแอลดีเอชที่เป็นเจ้าของแอลดีเอชเรคคอร์ดส
ผลงาน.
การจัดอันดับสูงสุดในการจัดอันดับรายสัปดาห์ของออริก้อน
รัฐนันท์ จรรยาจิรวงศ์

รัฐนันท์ จรรยาจิรวงศ์ (เกิด 6 สิงหาคม พ.ศ. 2527) เป็นนักแสดงชาย พิธีกร และดีเจชาวไทย มีชื่อเสียงจากการรับบทเป็น คิม ในซีรีส์ไดอารีตุ๊ดซีส์ เดอะซีรีส์ (2559)
ประวัติ.
รัฐนันท์ จรรยาจิรวงศ์ มีชื่อเล่นว่า เต๋อ หรือ เทอรี่ เกิดเมื่อวันที่ 6 สิงหาคม พ.ศ. 2527 จบการศึกษาระดับประถมศึกษาและมัธยมศึกษาตอนต้นจากโรงเรียนเซนต์ดอมินิก ก่อนที่ช่วงมัธยมศึกษาตอนปลายจะเดินทางไปเป็นนักเรียนแลกเปลี่ยนที่ประเทศอิตาลี เมื่อกลับมาประเทศไทยเขาจบการศึกษาระดับปริญญาตรีจากคณะนิเทศศาสตร์ มหาวิทยาลัยอัสสัมชัญ ในสาขาโฆษณา
เส้นทางเข้าสู่วงการบันเทิง.
รัฐนันท์เริ่มต้นเส้นทางในวงการก่อนเรียนจบมหาวิทยาลัยจากการเป็นเอ็มซีหรือพิธีกรตามงานอีเว้นท์ต่าง ๆ ก่อนจะได้เป็นจีเจทางช่องจีสแควร์ ในช่วงปี 2549-2555 และทีเจทางช่องทรูไลฟ์ทีวี ช่วงปี 2555-2557 ระหว่างนั้นเขาก็ได้รับการชักชวนให้เข้าสังกัดโมเดลลิ่งแห่งหนึ่ง และได้มีผลงานภาพยนตร์เรื่องแรกคือเรื่อง IS AM ARE : A reason to live for” เหตุผล(ต่อ)ลมหายใจ ในปี 2556 โดยรับบทเป็น ป้อง ก่อนจะมาโด่งดังจากการรับบท คิม ในซีรีส์เรื่อง ไดอารีตุ๊ดซีส์ เดอะซีรีส์ เมื่อปี 2559
กบฏกลุ่มวากเนอร์

ในวันที่ 23 มิถุนายน พ.ศ. 2566 กลุ่มวากเนอร์ซึ่งเป็นกลุ่มกำลังกึ่งทหารของรัสเซียที่เคยเป็นพันธมิตรใกล้ชิดกับรัฐบาลรัสเซียภายใต้ประธานาธิบดีวลาดีมีร์ ปูติน ได้ก่อกบฏต่อต้านกองทัพรัสเซีย การกบฏเกิดขึ้นหลังจากความตึงเครียดที่เพิ่มขึ้นระหว่างเยฟเกนี ปรีโกจีน ผู้นำกลุ่มวากเนอร์ และกระทรวงกลาโหมรัสเซีย
ปรีโกจีนกล่าวหาว่ากระทรวงกลาโหมรัสเซียว่าเปิดฉากโจมตีกองกำลังของเขา และสัญญาว่าจะล้างแค้นผู้นำกระทรวงกลาโหม นอกจากนี้ เขายังกล่าวโทษ เซียร์เกย์ ชอยกู รัฐมนตรีว่าการกระทรวงกลาโหมว่าสร้างเหตุผลเท็จสำหรับการรุกรานยูเครนของรัสเซีย และเขายังตำหนิชอยกูสำหรับความล้มเหลวในสนามรบของรัสเซียและการเสียชีวิต พร้อมทั้งระบุว่าสงครามของรัสเซียในยูเครนมีเป้าหมายเพื่อประโยชน์ของชนชั้นสูง หน่วยความมั่นคงกลางได้ดำเนินคดีอาญากับเขาฐาน "ยุยงให้เกิดการจลาจลด้วยอาวุธ" ขณะที่การปราศรัยทางโทรทัศน์ในวันที่ 24 มิถุนายน ปูตินเรียกการกระทำของวากเนอร์ว่าเป็นกบฏและสาบานว่าจะปราบปรามการกบฏ
กองกำลังของปรีโกจีนอ้างว่าได้ยึดเมืองรอสตอฟ-นา-โดนู ซึ่งเป็นศูนย์กลางด้านลอจิสติกส์ที่สำคัญซึ่งมีสำนักงานใหญ่ทางทหารที่สำคัญ และมีรายงานว่ารุกคืบไปยังเมืองโวโรเนจและจากนั้นไปยังเมืองลีเปตสค์ โดยตั้งใจจะไปถึงกรุงมอสโก หลังจากทำข้อตกลงกับอาเลียกซันดร์ ลูกาแชนกา ประธานาธิบดีเบลารุส ปรีโกจีนตกลงที่จะยุติ และเริ่มถอนกำลังออกจากเมืองรอสตอฟ-นา-โดนูในเวลา 23.00 น. (GMT+3)
มีทหารรัสเซียอย่างน้อย 13 นายถูกสังหารระหว่างการก่อกบฏ ขณะที่ทหารรับจ้างวากเนอร์ 30 นายและทหารรัสเซียที่แปรพักตร์ 2 นายถูกสังหารขณะสู้รบในฝ่ายของวากเนอร์
วันดาวอังคาร

วันดาวอังคาร (sol, Mars sol, Martian day) คือเวลา 1 วันบนดาวอังคาร โดยเมื่อเทียบโดยใช้หน่วยเวลาของโลกแล้ว เวลา 1 วันบนดาวอังคารเฉลี่ยอยู่ที่ 24 ชั่วโมง 39 นาที 35.244 วินาที
เวลา 1 ปีบนดาวอังคารคือ 668 Sol วันดาวอังคาร เช่นเดียวกับโลก มีฤดูกาลต่าง ๆ เช่น วันวสันตวิษุวัต เวลาพระอาทิตย์ตกดินก็มีการเปลี่ยนแปลงไปตามช่วงปี
ชื่อเรียกว่า sol นั้นมาจากคำภาษาละติน แปลว่าดวงอาทิตย์ ถูกใช้ตั้งแต่ในปี 1976 ระหว่างโครงการไวกิงสำรวจดาวอังคารของ NASA
นอกจากนี้แล้วยังมีการสร้างคำว่า yestersol, tosol เพื่อแทนคำว่าเมื่อวานและวันนี้บนดาวอังคาร โดยแทนคำว่า day ทีใช้สำหรับวันบนโลกด้วย sol สำหรับคำที่หมายถึงวันพรุ่งนี้ของดาวอังคารมีใช้อยู่หลายคำ ได้แก่ nextsol, morrowsol, solmorrow เป็นต้น
โรงพยาบาลนวเวช

"ระวังสับสนกับ โรงพยาบาลนนทเวช อำเภอเมืองนนทบุรี จังหวัดนนทบุรี"
โรงพยาบาลนวเวช เป็นโรงพยาบาลเอกชนภายใต้การดำเนินงานของบริษัท นวเวช อินเตอร์เนชั่นแนล จำกัด (มหาชน) ซึ่งเปลี่ยนแปลงสถานภาพมาจากบริษัท เคพีเอ็น เฮลท์แคร์ จำกัด เมื่อวันที่ 8 กรกฎาคม พ.ศ. 2558 มีสัดส่วนผู้ถือหุ้น ได้แก่ นายณพ ณรงค์เดช ร้อยละ 51 สหยูเนี่ยน ร้อยละ 27 และเครือสหพัฒน์ ร้อยละ 18 จัดตั้งอยู่บนเนื้อที่ 8.5 ไร่ ตั้งอยู่เลขที่ 9 ถนนรัชดา-รามอินทรา แขวงนวลจันทร์ เขตบึงกุ่ม กรุงเทพมหานคร เปิดให้บริการตั้งแต่วันที่ 14 มีนาคม พ.ศ. 2564
โรงพยาบาลนวเวช มีจำนวนเตียงรองรับ 152 เตียง มี 19 ศูนย์การรักษา ประกอบด้วย ศูนย์บริการผู้ป่วยฉุกเฉินและอุบัติเหตุ ศูนย์สุขภาพผู้หญิง ศูนย์สุขภาพเด็ก ศูนย์กล้ามเนื้อกระดูกและข้อ ศูนย์อายุรกรรม ศูนย์ตรวจสุขภาพ ศูนย์โรคหัวใจและทรวงอก ศูนย์โรคระบบสมอง ศูนย์ตา ศูนย์หู คอ จมูก ศูนย์ทันตกรรม ศูนย์สุขภาพผิว ศูนย์ศัลยกรรม ศูนย์ระบบทางเดินอาหาร ศูนย์เมตาเวิร์ส (มะเร็งและโรคเลือด) ศูนย์ไตเทียม ศูนย์เวชศาสตร์ฟื้นฟู ศูนย์ส่งเสริมสุขภาพจิต และแผนกกัญชาทางการแพทย์
ยูฟ่าเนชันส์ลีก ฤดูกาล 2022–23 ลีกซี

ยูฟ่าเนชันส์ลีก ฤดูกาล 2022–23 ลีกซี เป็นดิวิชันที่สามของ ฤดูกาล 2022–23 ของ ยูฟ่าเนชันส์ลีก, ฤดูกาลที่สามของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ.
ลีก ซี ประกอบไปด้วย 16 ชาติสมาชิกยูฟ่าที่มีอันดับสูงสุดตั้งแต่ 33–48 ใน ยูฟ่าเนชันส์ลีก ฤดูกาล 2022–23 ตารางคะแนนโดยรวม, ถูกแบ่งอยู่ในสี่กลุ่มที่มีสี่ทีม. แต่ละทีมจะลงเล่นหกนัดนอกเหนือกลุ่มของพวกเขา, ใช้รูปแบบเหย้าและเยือนมาพบกันหมดในแมตช์เดย์สองนัดในเดือนมิถุนายน (สามแมตช์เดย์ติดต่อกัน) และกันยายน ค.ศ. 2022 (สองแมตช์เดย์ติดต่อกัน). ผู้ชนะเลิศของแต่ละกลุ่มจะได้เลื่อนชั้นสู่ ยูฟ่าเนชันส์ลีก ฤดูกาล 2024–25 ลีก บี, และทีมอันดับที่สี่ของแต่ละกลุ่มจะต้องผ่านเข้าไปสู่การตกชั้น เพลย์-เอาต์ส.
เนื่องจาก ลีก ซี มีสี่กลุ่มในขณะที่ลีกดีมีเพียงแค่สองกลุ่ม, ลีกซีสองทีมนั้นจะต้องตกชั้นไปสู่ ยูฟ่าเนชันส์ลีก ฤดูกาล 2024–25 ลีก ดี จะถูกกำหนดโดยเพลย์-เอาต์ส ในเดือนมีนาคม ค.ศ. 2024. ขึ้นอยู่กับ เนชันส์ลีก ตารางคะแนนโดยรวม, ทีมที่มีอันดับดีที่สุดจะต้องเผชิญกับทีมที่อยู่อันดับที่สี่, และทีมที่อยู่อันดัยที่สองจะต้องเผชิญกับทีมที่อยู่อันดับที่สาม. สองคู่จะลงเล่นเหนือ สองเลก, กับแต่ละทีมจะลงเล่นเลกเดียวที่บ้าน (ทีมที่มีอันดับสูงกว่าจะเป็นเจ้าภาพในเลกที่สอง). ทีมนั้นทำสกอร์ประตูมากกว่ารวมผลเหนือสองเลกจะเหลือในลีก ซี, ในขณะที่ผู้แพ้จะตกชั้นสู่ลีก ดี. ถ้าผลรวมสองนัดยังคงเท่ากัน, กฏประตูทีมเยือน ถูกนำไปใช้, กับ การต่อเวลาพิเศษ ลงเล่นถ้าประตูทีมเยือนยังเท่ากัน. กฎประตูทีมเยือนจะถูกนำกลับมาใช้อีกครั้งหลังจากช่วงต่อเวลาพิเศษ, กับหนึ่งวิธี การดวลลูกโทษ ใช่ตัดสินหาผู้ชนะถ้าไม่มีประตูเกิดขึ้นระหว่างช่วงต่อเวลาพิเศษ.
ทีม.
การเปลี่ยนแปลงทีม.
ด้านล่างนี้คือการเปลี่ยนแปลงทีมของลีก ซี ที่มาจาก ฤดูกาล 2020–21:
การจัดทีมวาง.
ในฤดูกาล 2022–23 รายการเข้าถึง, ยูฟ่าจัดอันดับทีมต่างๆ ขึ้นอยู่กับ เนชันส์ลีก ฤดูกาล 2020–21 ตารางคะแนนโดยรวม. 
โถทีมวางสำหรับเฟสลีกได้รับการยืนยันในวันที่ 22 กันยายน ค.ศ. 2021, และขึ้นอยู่กับการจัดอันดับรายการเข้าถึง.
การจับสลากสำหรับเฟสลีกได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์เมื่อวันที่ 16 ธันวาคม ค.ศ. 2021, 18:00 CET. แต่ละกลุ่มประกอบไปด้วยหนึ่งทีมจากแต่ละโถ. เนื่องจากข้อจำกัดของการเดินทางที่มากเกินไป, กลุ่มใดๆ ก็ตามสามารถมีคู่ได้สูงสุดหนึ่งคู่ดังต่อไปนี้: ไอร์แลนด์เหนือและคาซัคสถาน, ยิบรอลตาร์และอาเซอร์ไบจาน.
กลุ่ม.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 17 ธันวาคม ค.ศ. 2021, ตามวันดังกล่าวที่มีผลการจับสลาก.
เวลาต่างๆ คือ CEST , เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ตกชั้น เพลย์-เอาต์ส.
เวลาต่างๆ คือ CET  สำหรับแต่ละนัดในเลกแรก (21–23 มีนาคม ค.ศ. 2024) และเลกที่สอง (24–26 มีนาคม ค.ศ. 2024), เป็นไปตามที่ระบุโดยยูฟ่า (เวลาท้องถิ่น).
สรุปผลการแข่งขัน.
<section end=Relegation play-outs />
ตารางคะแนนโดยรวม.
16 ทีมลีก ซี จะถูกจัดอยู่อันดับที่ 33 ถึง 48 โดยรวมในยูฟ่าเนชันส์ลีก ฤดูกาล 2022–23 เป็นไปตามกฏต่อไปนี้:
หมายเหตุ.
<templatestyles src="Reflist/styles.css" />
สวนยูเมโนชิมะ

สวนยูเมโนชิมะ  เป็นสวนกีฬาตั้งอยู่บนเกาะยูเมโนชิมะ เขตโคโต กรุงโตเกียว ตั้งชื่อตามเกาะยูเมโนชิมะ ที่พัฒนามาจากพื้นที่บ่อทิ้งขยะในช่วง ค.ศ. 1957 ถึง ค.ศ. 1967 
สวนยูเมโนชิมะเป็นสถานที่จัดการแข่งขันยิงธนูในมหกรรมกีฬาโอลิมปิกฤดูร้อน 2020
สมการเวลา

สมการเวลา (equation of time) คือความแตกต่างในการเคลื่อนที่ระหว่างเวลาสุริยคติเฉลี่ย ซึ่งพิจารณาโดยสมมุติว่าการดวงอาทิตย์เคลื่อนที่ด้วยความเร็วคงที่บนทรงกลมท้องฟ้า กับเวลาสุริยคติปรากฏ ซึ่งพิจารณาดวงอาทิตย์ตามที่ปรากฏจริงบนท้องฟ้า
ค่าในสมการเวลาในแต่ละวันในช่วงปีได้รับการเรียบเรียงจากการสังเกตการณ์ทางดาราศาสตร์ และได้รับการจดบันทึกไว้ในกาลานุกรมและปฏิทินดาราศาสตร์
ภาพรวม.
สมการเวลาคือความแตกต่างระหว่างไรต์แอสเซนชันของดวงอาทิตย์ปรากฏและดวงอาทิตย์เฉลี่ย ซึ่งแปรเปลี่ยนไปเป็นคาบในหนึ่งปี โดยความต่างนั้นจะแค่ไม่เกิน 17 นาที
การที่สมการเวลาเปลี่ยนแปลงไปนั้นแสดงให้เห็นว่าการเปลี่ยนแปลงไรต์แอสเซนชันของดวงอาทิตย์ปรากฏในรอบปีนั้นไม่คงที่ โดยมีปัจจัยสองประการดังต่อไปนี้
นี่เป็นปรากฏการณ์เดียวกับที่เห็นเส้นทางเดินของดาวเทียมกึ่งจอมฟ้ามีลักษณะเหมือนกับรูปเลขแปดเมื่อมองจากพื้นโลก
เวลาอะตอมระหว่างประเทศ

เวลาอะตอมระหว่างประเทศ (อักษรย่อ: TAI,) คือเวลาบนนาฬิกาอะตอมที่ถูกกำหนด จัดการ และใช้งานในระดับนานาชาติในปัจจุบัน
ในระบบหน่วยวัดระหว่างประเทศ (SI) ได้นิยามว่า "วินาที คือระยะเวลา เท่าของคาบการแผ่รังสี ที่สอดคล้องกับ การเปลี่ยนสถานะระหว่างระดับไฮเปอร์ไฟน์สองระดับของ สถานะพื้นของอะตอมซีเซียม-133”
ภาพรวม.
เวลาอะตอมระหว่างประเทศ (TAI) คือค่าเฉลี่ยของเวลาที่รักษาไว้โดยนาฬิกาอะตอมประมาณ 300 เรือน ซึ่งรวมถึงนาฬิกาอะตอมซีเซียม จำนวนมากที่ตั้งอยู่ในกว่า 50 ประเทศทั่วโลก ดำเนินการและบริหารจัดการโดยสำนักงานชั่งตวงวัดระหว่างประเทศ (BIPM)
นิยามเวลาของ TAI นั้นได้รับการสอบเทียบโดยการเปรียบเทียบนาฬิกาอะตอมที่เข้าร่วมเป็นระยะของ เพื่อรักษาความเที่ยงตรงสูงสุด การสอบเทียบนี้ใช้ในงานที่ต้องการความแม่นยำระดับนาโนวินาที สัญญาณเวลาของคลื่นวิทยุที่ปล่อยออกมาจากดาวเทียม GPS ถูกใช้อย่างกว้างขวางในฐานะแหล่งเวลาแบบเวลาจริงที่สนับสนุนโดย TAI
จุดเริ่มต้นของ TAI คือ 00:00:00 น. วันที่ 1 มกราคม พ.ศ. 2501 (UT2) = 00:00:00 น. วันที่ 1 มกราคม พ.ศ. 2501 อย่างไรก็ตาม ในปี พ.ศ. 2519 พบว่า TAI เร็วกว่าค่า SI วินาทีที่กำหนดไว้ จึงได้รับการแก้ไขในปี พ.ศ. 2520 เมื่อคิดย้อนไปจึงไม่ได้สอดคล้องกับเวลาเริ่มต้นนั้นแล้ว